|  |  |
| --- | --- |
| Naziv obuke | 1. EVROPSKA EKONOMSKA INTEGRACIJA |
| Sadržaj obuke | 1. **Evropska ekonomska integracija**  * Faze ekonomske integracije * Historija evropske ekonomske integracije  1. **Unutrašnje tržište EU**  * “4 slobode” * Analiza nekih od najznačajnijih politika ekonomske integracije (konkurencija, trgovina, porezi…)  1. **Ekonomska i monetarna unija (EMU)**  * Monetarna unija i Eurozona * Koordinacija ekonomskih politika * Sporazum o stabilizaciji i rastu * Evropski semestar * Budžet Evropske unije  1. **Evropski zeleni plan i kružna ekonomija** 2. **EU i globalne ekonomske integracije** 3. **BiH i ekonomska integracija s EU**  * Kopenhaški kriteriji (sa naglaskom na Ekonomski kriterij) * Obaveze BiH po Sporazumu o stabilizaciji i pridruživanju (SSP-u) i napredak u njihovom ispunjavanju * Uloga pretpristupnih fondova * Plan rasta za Zapadni Balkan |
| Trajanje obuke izraženo brojem akademskih sati | • Klasična obuka u učionici: 16 akademskih sati, to jest 2 dana po 8 akademskih sati  • Webinar: 10 akademskih sati, to jest 2 dana po 5 akademskih sati |
| Opis obuke | Evropska ekonomska integracija je proces koji traje od samih početaka EU, a odvija se u etapama, počevši od uspostavljanja zone slobodne trgovine, carinske unije i zajedničkog tržišta. EMU predstavlja veliki korak prema potpunoj integraciji unutrašnjeg tržišta u EU, ali i evropskih ekonomija općenito, a uključuje koordinaciju ekonomskih i fiskalnih politika, zajedničku monetarnu politiku te zajedničku valutu – euro.  Evropska ekonomska integracija je dinamičan proces koji karakteriše „produbljivanje“ i „proširivanje“ putem evolucije zakonodavstva u domenu ekonomskih funkcija, a u tom kontekstu treba posmatrati i nove politike EU, poput Zelenog plana. S vremenom je postalo evidentno da pitanja zaštite okoliša presudno utiču na cijeli set ostalih pravila i politika EU, primarno onih iz domena unutarašnjeg tržišta, zaštite potrošača i socijalnih pitanja te stoga Zeleni plan nije samo paket mjera i propisa usmjeren za zaštitu okoliša, nego nova strategija rasta EU koja će je usmjeriti prema transformaciji u klimatski neutralno, pravedno i prosperitetno društvo sa modernom, resursnom i konkurentnom privredom. EU je razvila nekoliko mehanizama kojima upravlja svojom ekonomijom, odnosno koordinira i usklađuje ekonomske politike država članica, s ciljem stabilnosti monetarne unije i Eurozone, ali i ekonomija država članica. Koordinacija i usklađivanje se odvija u okviru različitih instrumenata od kojih je najvažniji Sporazum o stabilnosti i rastu koji predstavlja set pravila za zdrave politike javnih finansija i koordinaciju fiskalnih politika država članica.  Poznavanje procesa evropske ekonomske integracije od suštinske je važnosti za zemlje koje pristupaju EU, uključujući i BiH, jer doprinosi boljem razumijevanju načela uslovljenosti i Kopenhaških kriterija (posebno ekonomskog), ali i obaveza koje za BiH proističu iz Sporazuma o stabilizaciji i pridruživanju (SPP) i drugih instrumenata iz domena ispunjavanja Ekonomskog kriterija za članstvo. U okviru paketa proširenja za 2023. godinu uveden je Plan rasta za Zapadni Balkan koji je predložen s ciljem da se određene prednosti članstva u regiji ostvare i prije pristupanja, potakne privredni rast i ubrza prijeko potrebna socioekonomska konvergencija. Plan se sastoji od četiri međusobno povezana stuba, a uključuje i povećanje finansijske pomoći za podršku reformama korištenjem Instrumenta za reforme i rast za Zapadni Balkan za period 2024 – 2027. |
| Ciljevi obuke | * Upoznati polaznike sa fazama evropske ekonomske integracije * Prenijeti znanja o unutrašnjem tržištu EU i najznačajnijim politikama za njegovo funkcionisanje * Upoznati polaznike sa nadležnostima EU i država članica u domenu ekonomskih funkcija * Upoznati polaznike sa nadležnostima, procesima i mehanizmima koordinacije i usklađivanja ekonomskih politika država članica * Prenijeti znanja o monetarnoj uniji i eurozoni * Upoznati polaznike s osnovama Evropskog zelenog plana i kružne ekonomije kao njegovog sastavnog dijela * Upoznati polaznike sa Budžetom EU i načinom njegovog nastajanja * Upoznati polaznike sa Kopenhaškim kriterijima za članstvo u EU * Upoznati polaznike s obavezama BiH po SSP-u u domenu ekonomske integracije * Upoznati polaznike sa napretkom BiH u domenu ispunjavanja ekonomskog kriterija za članstvo * Upoznati polaznike sa Planom rasta za Zapadni Balkan |
| Ciljna grupa polaznika | * Članovi tijela u sistemu koordinacije procesa evropskih integracija i ostalih struktura uspostavljenih za potrebe procesa evropskih integracija i državni službenici koji obavljaju poslove: * koordinacije procesa pridruživanja Bosne i Hercegovine EU * Naučni i stručni radnici, studenti dodiplomskih, poslijediplomskih i doktorskih studija u oblasti evropskih integracija, novinari, predstavnici nevladinih organizacija, uposleni u javnim preduzećima i nezaposleni |
| Ishodi učenja | * Polaznici obuke upoznati sa fazama evropske ekonomske integracije. * Polaznici obuke razumiju odnose troškova i koristi koje proces evropskih (ekonomskih) integracija nužno nameće * Polaznici obuke razumiju logiku na kojoj počiva proces oblikovanja politika EU u domenu ekonomskih funkcija * Polaznici obuke upoznati sa trenutnim statusom i perspektivom BiH u procesu evropskih integracija u ekonomskom domenu |
| Metode izvedbe Obuke | Obuka se može držati kao klasična obuka u učionici ili webinar.  Teorijski dio (prezentacije) i praktični dio.  Ukoliko se obuka drži u formi webinara, skraćenje njenog trajanja treba biti provedeno na način da se osigura proporcionalno pokrivanje cjelokupnog sadržaja (teorijski dio i vježbe).  Praktični dio sastoji se od testova procjene znanja nakon svakog dana, tj. od ukupno 2 testa procjene znanja. |